สวัสดีค่ะ ดิฉันเป็นฝีที่ตรงกลางระหว่างคิ้ว2ข้างค่ะ เมื่อวานพอฝีแตกดิฉันเลยบีบออก วันนี้รอบฝีที่ยุบบวมหน้าก็บวมด้วย อาการบวมเกิดจากการที่เราบีบหรือเปล่าคะ หรือเกิดจากอะไรคะ
สวัสดีค่ะ ฝีที่เกิดบริเวณผิวหนัง เกิดจากการอักเสบติดเชื้อ ซึ่งส่วนใหญ่เกิดจากเชื้อแบคทีเรีย ส่วนน้อยเกิดจากเชื้อรา ทำให้เกิดอาการบวมเป็นก้อนนูนแดง ร้อน ปวด และมีหนองอยู่ภายใน หากมีรูเปิดออก ก็จะเห็นหนองไหลออกมา บางรายอาจมีไข้ อ่อนเพลียร่วมด้วยการรักษาฝีต้องอาศัยทั้งการทานยาปฏิชีวนะฆ่าเชื้อและการผ่าระบายเอาหนองออกให้หมด แม้ฝีจะแตกออกเอง แต่หากระบายเอาหนองที่มีเชื้อโรคออกไม่หมด เชื้อโรคที่ยังคงมีอยู่อาจลุกลามลึกลงไปหรือแผ่ขยายด้านข้างกว้างออกไปเรื่อยๆ ได้ ซึ่งก็จะทำให้เนื่อเยื่อข้างเคียงหรือเนื้อเยื่อที่อยู่ลึกลงไปเกิดการบวมอักเสบตามมา นอกจากนี้เชื้ออาจเข้าสู่กระแสเลือด จนอาจเกิดการติดเชื้อในกระแสเลือดขึ้นได้ และกลายเป็นฝีหนองในอวัยวะภายในต่างๆ ขึ้นและหากเป็นฝีบริเวณส่วนกลางของใบหน้า เช่น บริเวณจมูก เหนือริมฝีปาก รวมถึงบริเวณระหว่างคิ้วดังกล่าว เชื้ออาจแพร่กระจายเข้าสู่สมองโดยตรงได้ กลายเป็นฝีในสมอง อันตรายถึงชีวิตได้ดังนั้นแนะนำให้ ควรรีบไปพบแพทย์ เพื่อรับยาปฏิชีวนะทานร่วมกับการดูแลแผลของฝีที่แตกแล้วดังกล่าวค่ะ